05/01/2015 | Administración LocalMunicipal
Arzúa
Aprobación defintiva ordenanza prezo publico actividades educativas

O Concello Pleno, en sesión celebrada o día 31.10.2014, aprobou provisoriamente a Ordenanza reguladora do Prezo Público pola realización de actividades educativas na aula de educación de adultos do Concello de Arzúa. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza citada, adoptado en aplicación dos artigos 41 a 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais Co fin de darlle cumprimento ao principio constitucional de publicidade das normas e dacordo co disposto no artigo 49 da Lei de bases do réxime local, publícase agora o acordo de aprobación definitiva, así como o texto íntegro da ordenanza no seguinte sentido: “ Primeiro.- Aprobar inicialmente a ordenanza reguladora do prezo público poal realización de actividades educativas na Aula de Educación de Adultos deste Concello, nos termos en que quedou redactada. Segundo.- Expoñer ao público o expediente no Taboleiro de Editos da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar reclamacións e suxerencias. Terceiro.- Que, para o suposto de que non se presenten reclamacións contra dita ordenanza, durante ese período de información pública, considerarase elevado a definitivo o acordo de aprobación inicial. Cuarto.- Para o anterior suposto (de aprobación tácita) publicarase integramente –o texto da referida ordenanza así como este acordo de aprobación- no Boletín Oficial da Provincia. Sen que poida entrar en vigor a ordenanza ata que fora publicada en dito Boletín, e transcorra tamén o prazo de quince días hábiles a que se refire o artigo 70 nº 2 da Lei 7/1985 de 2 de abril; e comezará a aplicarse a partir do día seguinte, permanecendo en vigor ata a súa modificación ou derogación expresa.” De conformidade co previsto no artigo 127 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo; en relación cos artigos 41 a 47 desta norma, e no exercicio da potestade regulamentaria recoñecidas ás entidades locais nos artigos 4, 49, 70.2 e concordantes da Lei 7/1985, do 2 de abril, reguladora das bases do réxime local, este Concello establece o prezo público pola realización de actividades e prestación de servizos educativos na Aula de Educación de Adultos do Concello de Arzúa. Os prezos públicos regulados na presente ordenanza son ingresos de dereito público que se satisfarán polos usuarios que voluntariamente soliciten a prestación do servizo de Educación Permanente de Adultos. Están obrigados ao pagamento do prezo público regulado nesta ordenanza os/as solicitantes ou beneficiarios/as da prestación do servizo. As contías do prezo público pola prestación de servizos educativos son as seguintes: 4.1.- Preparación das probas para a obtención do título de Graduado en Educación Secundaria. * A duración en horas é estimada en función dos datos do curso 2013/14. * A duración en horas é estimada en función dos datos do curso 2013/14.4.2.- Preparación das probas de acceso aos ciclos formativos de grao medio. * A duración en horas é estimada en función dos datos do curso 2013/14.4.3.- Preparación das probas aos ciclos formativos de grado superior * A duración en horas é estimada en función dos datos do curso 2013/14.4.4.- Escola de maiores 4.5.- Preparación das competencias clave. A realización destas actividades está exenta de IVE, en virtude do artigo 20 da Lei 37/1992, de 28 de decembro, reguladora do Imposto sobre o Valor Engadido. Cando se solicite a matrícula para a preparación das probas de acceso aos Ciclos Formativos de Grado Medio ou Superior nos meses de novembro ou decembro, as cotas reduciranse nun 25% con respecto ás establecidas no artigo anterior. Cando a solicitude se efectúe no mes de xaneiro ou posteriores, a cota reducirase nun 50%. Aqueles usuarios perceptores dunha RISGA (concedida no momento da formalización da matrícula) ou pensión non contributiva ou similar situación de exclusión social, aplicaráselles unha redución do 50 % no importe da matrícula, previo informe dos servizos sociais.1.- A obriga de pagar o prezo público nace dende o momento en que se formalice a matrícula, debendo aboarse en réxime de autoliquidación.2.- No impreso de autoliquidación deberá constar a validación mecánica ou selo da entidade bancaria a través da cal se acredita o pagamento da liquidación correspondente. A inscrición non será formalizada ou carecerá de validez, se non consta documentalmente que se efectuou o pagamento do prezo público.3.- Os obrigados ao pago terán dereito á devolución do prezo –na parte proporcional que corresponda- cando a prestación do servizo non se poidera realizar por causa imputable ao Concello, despois da solicitude do interesado, da acreditación do pagamento, e do informe do técnico responsable da Aula de Educación de Adultos xustificativo dos motivos que poideran dar lugar a devolución. En ningún caso se entenderá por causa imputable ao Concello a orixinada, motivada ou promovida por vontade propia ou actuacións dos interesados. De conformidade co establecido no artigo 44 do texto refundido da Lei reguladora de facendas locais, declárase expresamente a existencia de razóns sociais e de interese público que aconsellan a fixación do prezo público por debaixo do custo da actividade, xa que a Aula de Educación de Adultos é un espazo vivo que traballa para ofrecer un servizo á sociedade e contribuir a mellorar a vida colectiva mediante actividades dirixidas a un alumnado plural e que promove a adquisición de coñecementos derivada do crecemento do nivel cultural e da evolución ininterrumpida do medio social, a potenciación da igualdade de oportunidades, a posibilidade de conseguir un mellor emprego, a posibilidade de adquirir ou actualizar a súa formación básica, etc. A presente ordenanza de prezo público, que foi aprobada polo Pleno deste Concello en sesión celebrada o día 31 de outubro de 2014, entrará en vigor unha vez se cumpra o esixido no artigo 49 da Lei de bases do réxime local e se publique o seu texto íntegro no Boletín Oficial da Provincia, e teña transcorrido o prazo de 15 días previsto no artigo 65.2 da Lei de bases do réxime local. Arzúa, 23 de decembro de 2014 Asdo. José Luis García López Alcalde-presidente do Concello de Arzúa